 Tabadut deg umawal n tefransist: « Ungal d taḥkayt yeččuren d aṭas n yineḍruyen, lḥan-t mačči d kra, akken i nezmer ad d- nini d tudert n wemdan deg ddunit »  Tabadut deg umawal El morched: Ungal d taqsiḍt neγ d tamacahut i d-yettasen s talγa n tmedyazt, tuget n wakud deg-s d asugen, neγ ahat amaru yettnadi ad yerr lwelha n yimeγri s yinit n yimuren s tesleḍt n yiḍrisen d yimedyaten.10  Tabadut ɣer usegzawal SALHI Mohend Akli yenna-d ɣef wungal: « D tawsit n tsekla, ungal ur yeƐdil ara netta d tullist. Ungal d aḍris ɣezzifen mačči am tullist, tin ɣur-s ṭṭuqten deg-s iwudam yerna tasiwelt-is tecbek nnig n tin n tullist ».11  Tabadut ɣer BOUCHIKHI Ahmed yenna-d belli nettaf uguren deg usefhem n wawal-a acku mačči d yiwet i yellan deg-s, Ungal d tasugnant yettwarun s tesrit, Tullist tettkel ɣef tullizt d udiwenni, Nezmer ad naf aṭas n tewsatin n wungal; ungal amazray, ungal amsaltu, ….